Президент: "Барлық салада жемқорлыққа қарсы күрес күшейтілуге тиіс"
"Президент: "Барлық салада жемқорлыққа қарсы күрес күшейтілуге тиіс"" | "https://abai.kz/post/71260"
TITLE: Президент: "Барлық салада жемқорлыққа қарсы күрес күшейтілуге тиіс"
URL: https://abai.kz/post/71260
META: "Президент: "Барлық салада жемқорлыққа қарсы күрес күшейтілуге тиіс"" | "https://abai.kz/post/71260"
DATE: 31.05.2018
AUTHOR(s): Abai.kz
TOTAL WORDS: 147
TEXT: Нұрсұлтан Назарбаев Мемлекеттік қызмет істері және сыбайлас жемқорлыққа қарсы іс-қимыл агенттігінің төрағасы Алик Шпекбаевты қабылдады. Бұл туралы "Abai.kz" ақпараттық порталы хабарлайды. Кездесу барысында Елбасыға агенттіктің мемлекеттік қызмет саласындағы атқарған жұмыстары мен сыбайлас жемқорлыққа қарсы іс-қимыл бойынша  қолданған шаралары жөнінде есеп берілді. Нұрсұлтан Назарбаевқа факторлы-баллдық төлем жүйесінің мемлекеттік қызметке енгізілуі жөніндегі пилоттық жобаның іске асырылу барысы туралы да баяндалды. Қазақстан Президенті жемқорлыққа қарсы күрестің тиімділігін арттырудың маңыздылығына ерекше назар аударып, тиісті алдын алу шараларын жүргізу қажеттігін айтты. – Барлық салада жемқорлыққа қарсы күрес күшейтілуге тиіс. Біріншіден, тиісті мониторинг жүргізіп, мемлекеттік қызмет көрсетуді цифрлық форматқа көшіру жұмыстарын жалғастыру қажет. Екіншіден, мемлекеттік қызметшілердің жалақысы жөніндегі мәселені шешу керек. Үшіншіден, басшылықтың жауапкершілігін арттыру маңызды, – деді Мемлекет  басшысы. Кездесу барысында Алик Шпекбаев жемқорлыққа қарсы саясатты жүзеге асыру жолында қолданылып жатқан шаралар мен оны халықаралық сарапшылар қоғамдастығының бағалау нәтижелері туралы мәлімет берді. Кездесу қорытындысы бойынша Нұрсұлтан Назарбаев бірқатар нақты тапсырма берді. Abai.kz
